ਰੀਥ ਅਬਰਾਹਮ
ਰੀਥ ਅਬਰਾਹਮ (ਅੰਗ੍ਰੇਜ਼ੀ: Reeth Abraham) ਬੰਗਲੌਰ ਭਾਰਤ ਤੋਂ ਇੱਕ ਅਥਲੀਟ ਹੈ, ਜੋ ਲੰਬੀ ਛਾਲ ਅਤੇ 100 ਮੀਟਰ ਹਰਡਲਸ ਵਿੱਚ ਸਾਬਕਾ ਏਸ਼ੀਆਈ ਤਮਗਾ ਜੇਤੂ ਅਤੇ ਹੇਪਟਾਥਲੋਂ ਵਿੱਚ ਸਾਬਕਾ ਕੌਮੀ ਜੇਤੂ ਖਿਡਾਰਣ ਹੈ। ਉਸਨੇ 1997 ਵਿੱਚ ਅਰਜੁਨ ਅਵਾਰਡ ਅਤੇ 1983 ਵਿੱਚ ਰਾਜਯੋਤਸਵ ਅਵਾਰਡ ਜਿੱਤਿਆ। ਰੀਥ ਦਾ ਲੰਬਾ ਅਥਲੈਟਿਕ ਕਰੀਅਰ 15 ਸਾਲਾਂ (1976–1992) ਤੋਂ ਵੱਧ ਲੰਮਾ ਸੀ। ਰਾਸ਼ਟਰੀ ਪੱਧਰੀ ਚੈਂਪੀਅਨਸ਼ਿਪ ਵਿੱਚ ਉਸਨੇ 16 ਸੋਨੇ ਦੇ ਅਤੇ 11 ਚਾਂਦੀ ਦੇ ਤਗਮੇ ਜਿੱਤੇ। ਰੀਥ ਇਕ ਸਰਗਰਮ ਅਥਲੀਟ ਹੈ ਅਤੇ ਵਰਲਡ ਮਾਸਟਰਜ਼ ਮੁਕਾਬਲਿਆਂ ਵਿਚ ਬਾਕਾਇਦਾ ਮੁਕਾਬਲਾ ਕਰਦੀ ਹੈ ਅਤੇ ਤਗਮੇ ਜਿੱਤਦੀ ਹੈ। ਉਹ ਆਪਣੀ ਉਮਰ ਸ਼੍ਰੇਣੀ ਵਿਚ ਟ੍ਰਿਪਲ ਜੰਪ ਵਿਚ ਮੌਜੂਦਾ ਵਿਸ਼ਵ ਅਤੇ ਏਸ਼ੀਅਨ ਮਾਸਟਰਸ ਚੈਂਪੀਅਨ ਹੈ। ਉਹ ਕਲੀਨ ਸਪੋਰਟਸ ਇੰਡੀਆ ਦੀ ਸਾਂਝੀ ਕਨਵੀਨਰ ਹੈ। ਉਹ ਲੋਕਾਂ ਵਿਚ ਤੰਦਰੁਸਤੀ ਅਤੇ ਸਰਗਰਮ ਜੀਵਨ ਸ਼ੈਲੀ ਨੂੰ ਉਤਸ਼ਾਹਤ ਕਰਨ ਵਿਚ ਬਹੁਤ ਸਰਗਰਮ ਹੈ। ਉਹ ਭਾਰਤ ਵਿਚ ਚੱਲ ਰਹੇ ਵੱਖ ਵੱਖ ਪ੍ਰੋਗਰਾਮਾਂ ਅਤੇ ਮੈਰਾਥਨਜ਼ ਨੂੰ ਸਰਗਰਮੀ ਨਾਲ ਉਤਸ਼ਾਹਤ ਕਰਦੀ ਹੈ। ਉਹ 2014 ਤੋਂ ਬੰਗਲੁਰੂ ਦੀ ਇਕਲੌਤੀ ਮੈਰਾਥਨ - ਸ਼੍ਰੀਰਾਮ ਪ੍ਰਾਪਰਟੀਜ਼ ਬੰਗਲੁਰੂ ਮੈਰਾਥਨ ਦੀ ਬ੍ਰਾਂਡ ਅੰਬੈਸਡਰ ਰਹੀ ਹੈ। ਉਹ ਐਨ.ਈ.ਬੀ. ਸਪੋਰਟਸ ਐਂਟਰਟੇਨਮੈਂਟ ਪ੍ਰਾਈਵੇਟ ਲਿਮਟਿਡ ਦੀ ਡਾਇਰੈਕਟਰ ਹੈ।